El Congresu de los Estaos Xuníos yel órganu llexislativu del gobiernu federal de los Estaos Xuníos. Ye un parllamentu bicameral, formáu pola Cámara de Representantes y el Senáu; dambes cámares aconceyen nel Capitoliu de los Estaos Xuníos, en Washington DC. Neto los senadores que los representantes son elixíos en votación directa polos ciudadanos, magar que les vacantes del Senáu pueden cubrise por designación del respeutivu gobernador estatal. El Congresu tien un total de 535 miembros: 435 representantes y 100 senadores. La Cámara de Representantes tien, a mayores, seis miembros que representen a Puertu Ricu, Samoa Americana, Guam, les Islles Marianes del Norte, les Islles Vírxenes Americanes y el distritu de Columbia. Nun tienen derechu a votu nes sesiones plenaries, pero pueden asistir a elles, participar y votar nos comités del congresu y proponer lleis.